Diari Oficial de la Generalitat Valenciana


Sumari del DOGV 9224, del 26-11-2021 (2021/11260)

Informació pública del projecte d'ordre de la Vicepresidència segona i conselleria d'Habitatge i Arquitectura Bioclimàtica per la qual s'aproven les bases reguladores per a la concessió de subvencions del Programa d'ajuda a les actuacions de rehabilitació a nivell d'edifici i del Programa d'ajuda a les actuacions de millora de l'eficiència energètica en habitatges, del Pla de recuperació, transformació i resiliència 2021-2026, i es convoquen les ajudes per a aquest període.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9224

Data del DOGV
:   26-11-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/11548


Data del document
:   22-11-2021

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Anunci

Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * cooperació administrativa

Informació pública del projecte d'ordre de la Vicepresidència segona i conselleria d'Habitatge i Arquitectura Bioclimàtica per la qual s'aproven les bases reguladores per a la concessió de subvencions del Programa d'ajuda a les actuacions de rehabilitació a nivell d'edifici i del Programa d'ajuda a les actuacions de millora de l'eficiència energètica en habitatges, del Pla de recuperació, transformació i resiliència 2021-2026, i es convoquen les ajudes per a aquest període. [2021/11058]  
Conforme amb el que s'estableix en els articles 133.2 de la Llei 39/2015, de 2 d'octubre, del procediment administratiu comú de les administracions públiques; 43.1.c de la Llei 5/1983, de 30 de desembre, del Consell, 47 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana; 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, i 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, s'acorda sotmetre a informació pública amb caràcter urgent per un termini de set dies el projecte d'ordre de la Vicepresidència Segona i Conselleria d'Habitatge i Arquitectura Bioclimàtica per la qual s'aproven les bases reguladores per a la concessió de subvencions del Programa d'ajuda a les actuacions de rehabilitació a nivell d'edifici i del Programa d'ajuda a les actuacions de millora de l'eficiència energètica en habitatges, del Pla de recuperació, transformació i resiliència 2021-2026, i es convoquen les ajudes per a aquest període.  
El còmput del termini s'iniciarà l'endemà de la publicació del present anunci en el Diari Oficial de la Generalitat Valenciana. El text del projecte normatiu pot ser consultat en la pàgina web de la Vicepresidència Segona del Consell i Conselleria d'Habitatge i Arquitectura Bioclimàtica en l'apartat «Normativa en tramitació», en l'adreça d'internet http://www.habitatge.gva.es/es/audiencia-e-informacion-publica/procesos-abiertos, i en el Portal de Transparència de la Generalitat (http://gvaoberta.gva.es), així com en la Direcció General de Qualitat, Rehabilitació i Eficiència Energètica, situada a la ciutat de València, al carrer de la Democràcia, número 77, Edifici A, codi postal 46776.  
Les al·legacions, suggeriments o observacions efectuats per les persones o entitats que s'hi consideren interessades podran ser remeses, per a la seua consideració, a la Direcció General de Qualitat, Rehabilitació i Eficiència Energètica per mitjà d'un correu electrònic remés a l'adreça dg\_qualitat\_ghxiwjgvyvrxe@wdw.mm, indicant en l'assumpte: «Al·legacions al projecte d'ordre reguladores per a la concessió de subvencions del Programa d'ajuda a les actuacions de rehabilitació a nivell d'edifici i del Programa d'ajuda a les actuacions de millora de l'eficiència energètica en habitatges, del Pla de recuperació, transformació i resiliència 2021-2026, i es convoquen les ajudes per a aquest període».  
  
València, 22 de novembre de 2021.- El director general de Qualitat, Rehabilitació i Eficiència Energètica: Alberto Rubio Garrido.